1969 ഏപ്രിൽ 25 ന് ടെക്സാസിലെ കാറ്റിയിലാണ് റെനീ സെൽവെഗർ ജനിച്ചത്. പിതാവ് എമിൽ എറിക് സെൽവെഗർ, സ്വിറ്റ്സർലൻഡിലെ സെൻറ് ഗാല്ലെനിലെ ഔ സ്വദേശിയും അപ്പെൻസെൽ കുടുംബത്തിലെ ഉന്നതനും, എണ്ണ ശുദ്ധീകരണ വ്യവസായത്തിൽ ശ്രദ്ധ കേന്ദീകരിച്ചിരിക്കുന്നഒരു മെക്കാനിക്കൽ, ഇലക്ട്രിക്കൽ എഞ്ചിനിയറുമായിരുന്നു. അവരുടെ മാതാവ് ക്ജെൽഫ്രീഡ് ഐറീൻ (മുമ്പ്, ആൻഡ്രീസ്സൻ), സാമി ജനതയുമായി നേരിയ വേരുകളുള്ള നോർവീജിയക്കാരിയുമായിരുന്നു.

വാഡ്‌സെയ്ക്ക് സമീപമുള്ള എക്കറിയിലും കിർകീനീസിലുമായി വളർന്ന ക്ജെൽഫ്രീഡ് ടെക്സസിൽ താമസമാക്കിയ ഒരു നോർവീജിയൻ കുടുംബത്തിന്റെ ഗൃഹാദ്ധ്യാപിക ജോലി ചെയ്യുന്നതിനായി അമേരിക്കയിലേക്ക് പോയ ഒരു നഴ്‌സും സൂതികർമ്മിണിയും കൂടിയായിരുന്നു. തന്റെ മതപശ്ചാത്തലത്തെ പരാമർശിച്ചുകൊണ്ട് സെൽ‌വെഗർ സ്വയം വിശേഷിപ്പിച്ചത് "അലസരായ കത്തോലിക്കരുടെയും എപ്പിസ്കോപ്പാൽമാരുടെയും" കുടുംബത്തിൽ താൻ വളർന്നുവെന്നാണ്.

സെൽവെഗർ കാറ്റി ഹൈസ്കൂളിൽ ചേരുകയും അവിടെ ഒരു ചിയർ ലീഡർ, ജിംനാസ്റ്റ്, സ്പീച്ച് ടീം അംഗം, നാടക ക്ലബ് അംഗം എന്നീ നിലകളിൽ ശോഭിക്കുകയും ചെയ്തു. സോക്കർ, ബാസ്കറ്റ് ബോൾ, ബേസ്ബോൾ, ഫുട്ബോൾ എന്നിവയിലും അവർ പങ്കെടുത്തു. 1986 ൽ, ഹ്യൂസ്റ്റൺ പോസ്റ്റ് ഹൈസ്കൂൾ നാച്ചുറൽ സയൻസ് ഉപന്യാസ മത്സരത്തിൽ സെൽവെഗറുടെ "ദി കരങ്കാവാസ് ആന്റ് ദെയർ റൂട്ട്സ്" എന്ന അക്കാദമിക് പ്രബന്ധം മൂന്നാം സ്ഥാനം നേടി. ഹൈസ്കൂളിനു ശേഷം ഓസ്റ്റിനിലെ ടെക്സസ് യൂണിവേഴ്സിറ്റിയിൽ ചേരുകയും അവിടെനിന്ന് 1991 ൽ ഇംഗ്ലീഷിൽ ബി.എ. ബിരുദം നേടുകയും ചെയ്തു. യൂണിവേഴ്സിറ്റിയിൽ ആയിരുന്നപ്പോൾ, സെൽ‌വെഗർ ഒരു നാടക കോഴ്‌സ് തിരഞ്ഞെടുക്കുകയും അത് അഭിനയത്തോടുള്ള അവരുടെ താൽപര്യം വർദ്ധിപ്പിക്കുകയും ചെയ്തു.

ആദ്യകാലജീവിതം
സ്വകാര്യ ജീവിതം
കരിയർ
ബന്ധങ്ങൾ